**REZULTATI POSLOVANJA PODUZETNIKA U DJELATNOSTI TRGOVINE NA VELIKO I NA MALO – PRESJEK 2004.-2009.-2014.-2020. GODINA**

Kroz promatrani presjek godina (2004.-2009.-2014.-2020.), broj poduzetnika u djelatnosti trgovine na veliko i na malo bio je najveći 2020. godine, kada je to bila glavna djelatnost 28.615 poduzetnika. U 2004. godini bilo je 27.044 poduzetnika, u 2009. godini 27.262, a najmanje ih je bilo 2014. godine, 26.260.

**Tablica 1. Osnovni financijski rezultati poslovanja poduzetnika u djelatnosti trgovine na veliko i na malo – presjek 2004.-2009.-2014.-2020. godina** (iznosi u tisućama kuna, prosječne plaće u kunama)

|  |  |
| --- | --- |
| **Opis** | **G - Djelatnost trgovine na veliko i na malo**(tekuće razdoblje iz godišnjeg financijskog izvještaja) |
|
| **2004.** | **2009.** | **2014.** | **2020.** |
| Broj poduzetnika  | 27.044 | 27.262 | 26.260 | 28.615 |
| Broj dobitaša  | 18.839 | 16.603 | 16.512 | 17.951 |
| Broj gubitaša | 8.205 | 10.659 | 9.748 | 10.664 |
| Broj zaposlenih  | 182.827 | 198.988 | 178.645 | 192.367 |
| Ukupni prihodi  | 177.610.776 | 215.577.694 | 208.586.943 | 260.253.582 |
| Ukupni rashodi  | 174.903.511 | 212.846.087 | 205.243.555 | 250.939.466 |
| Dobit prije oporezivanja  | 4.834.874 | 6.992.872 | 7.119.080 | 12.005.870 |
| Gubitak prije oporezivanja  | 2.127.609 | 4.261.265 | 3.775.692 | 2.691.754 |
| Porez na dobit  | 846.526 | 1.288.911 | 1.029.998 | 1.788.800 |
| Dobit razdoblja  | 3.990.994 | 5.695.096 | 6.084.019 | 10.167.391 |
| Gubitak razdoblja  | 2.130.255 | 4.252.401 | 3.770.629 | 2.642.075 |
| **Konsolidirani fin. rez. – dobit (+) ili gubitak (-) razdoblja** | **1.860.739** | **1.442.695** | **2.313.390** | **7.525.316** |
| Izvoz  | 6.628.756 | 9.030.986 | 14.127.898 | 22.496.942 |
| Uvoz  | 42.910.937 | 45.716.166 | 39.717.157 | 59.871.091 |
| Trgovinski saldo (izvoz minus uvoz)  | -36.282.181 | -36.685.181 | -25.589.259 | -37.374.149 |
| Investicije u novu dugotrajnu imovinu[[1]](#footnote-1) | 8.939.645 | 7.510.080 | 5.212.303 | 2.420.859 |
| Prosječne mjesečne neto plaće po zaposlenom[[2]](#footnote-2)  | 3.157 | 4.184 | 4.511 | 5.816 |

*Izvor: Fina, Registar godišnjih financijskih izvještaja, obrada GFI-a za 2004., 2009., 2014. i 2020. godinu*

Usporedba broja zaposlenih kod poduzetnika u djelatnosti trgovine na veliko i na malo pokazala je da je u odnosu na 2004. godinu, broj zaposlenih u 2020. godini bio veći za 9.540 (5,2%)[[3]](#footnote-3). Najveći broj zaposlenih kod poduzetnika u trgovini bio je 2009. godine (198.988).

**Grafikon 1. Broj zaposlenih kod poduzetnika u području djelatnosti trgovine na veliko i na malo (G) – presjek 2004.-2009.-2014.-2020. godina**



*Izvor: Fina, Registar godišnjih financijskih izvještaja, obrada GFI-a za 2004., 2009., 2014. i 2020. godinu*

Najveći ukupni prihodi u području djelatnosti trgovine ostvareni su 2020. godine, u iznosu od 260,2 milijarde kuna, što je 82,6 milijardi kuna više u odnosu na 2004. godinu.

Najveća dobit razdoblja također je ostvarena u 2020. godini, u iznosu od 10,2 milijarde kuna, što je 2,5 puta više u odnosu na 2004. godinu. Najveći dobitaš u 2020. godini bio je veliki poduzetnik LIDL HRVATSKA d.o.o. k.d. s ostvarenom dobiti od 274,8 milijuna kuna. Društvo je na drugom mjestu po ostvarenim ukupnim prihodima u 2020. godini (6,1 milijarda kuna), sa 2.377 zaposlenih, kojima je obračunata prosječna mjesečna neto plaća u iznosu od 9.276 kuna. Najveće ukupne prihode u 2020. ostvarilo je društvo KONZUM Plus d.o.o.[[4]](#footnote-4) u iznosu od 10,0 milijardi kuna. Po visini ukupnih prihoda iza LIDL HRVATSKA d.o.o. k.d. slijede SPAR HRVATSKA d.o.o. sa 5,0 milijardi kuna i PLODINE d.d. sa 4,5 milijardi kuna ukupnih prihoda. Gubitak razdoblja bio je najveći 2009. godine i iznosio je 4,3 milijarde kuna (60,9% više u odnosu na 2020. godinu). Najveći gubitaš u 2009. godini bilo je društvo PRIRODNI PLIN d.o.o.[[5]](#footnote-5) sa 448,8 milijuna kuna.

Najveće investicije u novu dugotrajnu imovinu ostvarene su 2004. godine i iznosile su 8,9 milijardi kuna, dok su u 2020. godini iznosile 2,4 milijarde kuna, što je za 72,9% manje nego 2004. godine. Najveći investitor u 2004. godini bilo je društvo HYPO LEASING KROATIEN d.o.o.[[6]](#footnote-6) sa 801,1 milijun kuna investicija u novu dugotrajnu imovinu, dok je 2020. godine vodeće društvo bilo LIDL HRVATSKA d.o.o. k.d. sa 221,7 milijuna kuna, koje je ujedno i prvo prema iskazanim bruto investicijama u dugotrajnu materijalnu i nematerijalnu imovinu u iznosu od 2 milijarde kuna.

Odnos izvoza i uvoza u djelatnosti trgovine na veliko i na malo pokazuje negativne rezultate, odnosno veći uvoz kroz promatrani presjek razdoblja. Poduzetnici u području djelatnosti G - Djelatnost trgovine na veliko i na malo zabilježili su negativan trgovinski saldo, a najveći trgovinski deficit iskazali su 2020. godine u iznosu od 37,4 milijarde kuna. Najveći uvoznik u 2020. bilo je društvo LIDL HRVATSKA d.o.o. k.d. s ostvarenim uvozom od 2,3 milijarde kuna, a slijedi ga društvo MEDIKA d.d. sa 2,1 milijardom kuna.

Prosječna mjesečna neto obračunana plaća zaposlenih kod poduzetnika u djelatnosti trgovine na veliko i na malo u 2020. godini iznosila je 5.816 kuna i bila je za 2.660 kuna ili 84,3% veća u odnosu na plaću obračunanu u 2004. godini (3.157 kuna) te za 2,6% manja u odnosu na prosječnu mjesečnu neto plaću poduzetnika RH (5.971 kuna).

**Tablica 2. Top 10 poduzetnika prema ukupnim prihodima u 2020. godini u području djelatnosti G - Trgovina na veliko i na malo; popravak motornih vozila i motocikala**  (iznosi u tisućama kuna)

|  |  |  |  |  |  |  |
| --- | --- | --- | --- | --- | --- | --- |
| **Rang** | **OIB** | **Naziv poduzetnika** | **Sjedište** | **Ukupni prihodi** | **Broj zaposlenih** | **Dobit ili gubitak razdoblja** |
| 1. | 62226620908 | KONZUM PLUS d.o.o. | Zagreb | 10.034.837 | 10.161 | -253.474 |
| 2. | 66089976432 | LIDL HRVATSKA d.o.o. k.d. | Velika Gorica | 6.055.375 | 2.377 | 274.841 |
| 3. | 46108893754 | SPAR HRVATSKA d.o.o. | Zagreb | 4.962.640 | 3.443 | -24.993 |
| 4. | 92510683607 | PLODINE d.d. | Rijeka | 4.536.580 | 3.424 | 160.808 |
| 5. | 47432874968 | KAUFLAND HRVATSKA k.d. | Zagreb | 3.918.939 | 2.425 | -19.752 |
| 6. | 00865396224 | CRODUX DERIVATI DVA d.o.o. | Zagreb | 3.861.619 | 1.174 | 90.686 |
| 7. | 94818858923 | MEDIKA d.d. | Zagreb | 3.853.711 | 487 | 60.716 |
| 8. | 85611744662 | ORBICO d.o.o. | Zagreb | 3.187.835 | 762 | 97.436 |
| 9. | 00278260010 | TOMMY d.o.o. | Split | 3.153.822 | 2.937 | 43.684 |
| 10. | 88062025421 | PHILIP MORRIS ZAGREB d.o.o. | Zagreb | 3.140.629 | 132 | 51.020 |
| **Ukupno top 10 poduzetnika u djelatnosti trgovine na veliko i na malo** | **46.705.988** | **27.322** | **480.972** |
| **Ukupno svi poduzetnici u djelatnosti trgovine na veliko i na malo** | **260.253.582** | **192.367** | **7.525.316** |

*Izvor: Fina, Registar godišnjih financijskih izvještaja, obrada GFI-a za 2020. godinu*

Usporedba poduzetnika s rang liste top 10 poduzetnika u promatranim godinama (2004.-2009.-2014.-2020), prema ukupnim prihodima[[7]](#footnote-7), pokazala je da je top 10 poduzetnika u 2020. godini ostvarilo najveće ukupne prihode (46,7 milijardi kuna). Za usporedbu, top 10 poduzetnika u istom području djelatnosti u 2004. godini ostvarilo je ukupne prihode u iznosu od 22,4 milijarde kuna.

**Tablica 3. Top 10 poduzetnika prema ukupnim prihodima u 2004. godini u području djelatnosti G - Trgovina na veliko i malo, prema NKD-u 2002.**  (iznosi u tisućama kuna)

|  |  |  |  |  |  |  |
| --- | --- | --- | --- | --- | --- | --- |
| **Rang** | **OIB** | **Naziv poduzetnika** | **Sjedište** | **Ukupni prihodi** | **Broj zaposlenih** | **Dobit ili gubitak razdoblja** |
|
| 1. | 29955634590 | KONZUM d.d. | Zagreb | 7.507.143 | 7.568 | 45.802 |
| 2. | 80724491536 | GETRO d.d. [[8]](#footnote-8) | Sesvete | 2.120.976 | 1.479 | 5.407 |
| 3. | 56007827423 | P.Z. AUTO d.o.o. [[9]](#footnote-9) | Velika Gorica | 2.101.939 | 118 | 57.766 |
| 4. | 94818858923 | MEDIKA d.d. | Zagreb | 1.786.661 | 418 | 3.276 |
| 5. | 87064273078 | HYPO-LEASING KROATIEN d.o.o.  | Zagreb | 1.726.045 | 121 | 34.557 |
| 6. | 75917721668 | TISAK d.d. | Zagreb | 1.584.024 | 6.556 | 65.903 |
| 7. | 00865396224 | OMV ISTRABENZ d.o.o. [[10]](#footnote-10) | Zagreb | 1.518.444 | 60 | 13.654 |
| 8. | 33956120458 | BRODOMERKUR d.d. | Split | 1.449.617 | 852 | 2.531 |
| 9. | 30985203273 | RENAULT NISSAN HRVATSKA d.o.o. | Zagreb | 1.437.558 | 71 | 22.370 |
| 10. | 95970838122 | KTC d.o.o.[[11]](#footnote-11) | Križevci | 1.134.220 | 784 | 12.505 |
| **Ukupno top 10 poduzetnika u djelatnosti trgovine na veliko i na malo** | **22.366.627** | **18.027** | **263.771** |
| **Ukupno svi poduzetnici u djelatnosti trgovine na veliko i na malo** | **177.610.776** | **182.827** | **1.860.739** |

*Izvor: Fina, Registar godišnjih financijskih izvještaja, obrada GFI-a za 2004. godinu*

Analiza poduzetnika u 2020. godini u djelatnosti trgovine na veliko i na malo, prema sjedištu poslovanja, pokazala je najveću koncentraciju poduzetnika na području Grada Zagreba (10.573), a slijedi Splitsko-dalmatinska (2.717), Zagrebačka (2.235), Primorsko-goranska (2.232) te Istarska županija (2.174). Najmanje poduzetnika u toj djelatnosti sjedište ima u Ličko-senjskoj (147) i Požeško-slavonskoj županiji (181). Grad Zagreb vodeća je županija po ostvarenim ukupnim prihodima poduzetnika u promatranom području djelatnosti u 2020. godini (152,3 milijarde kuna).

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)

*Informacija o tome* ***je li poslovni subjekt u blokadi ili ne****, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od* ***830.000 poslovnih subjekata iz više od 30 izvora.*** *Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.**Ako ste zainteresirani i* ***želite ugovoriti uslugu ili kupiti veći broj paketa****:* *prodaja@fina.hr**Ako* ***trebate korisničku podršku****: 0800 0080,* *info@fina.hr* |  |

1. Pozicija iz GFI-a (iz obrazaca do 2016.) - "Investicije u novu dugotrajnu imovinu" istovjetna je poziciji "Bruto investicije samo u novu dugotrajnu imovinu" u obrascima GFI-a za razdoblje 2016. - 2020. [↑](#footnote-ref-1)
2. Iznos neto plaće i nadnice (AOP 138) podijeljen s prosječnim brojem zaposlenih prema satima rada i brojem mjeseci poslovanja [↑](#footnote-ref-2)
3. U dokumentu u Excel-u dan je pregled top 20 poduzetnika po broju zaposlenih 2004., 2009., 2014. i 2020. godine. [↑](#footnote-ref-3)
4. Društvo KONZUM Plus d.o.o. osnovano je 12. listopada 2018. godine. Izvor: Sudski registar, www.sudreg.pravosudje.hr, preuzeto 12. listopada 2021. godine. [↑](#footnote-ref-4)
5. Trgovački sud u Zagrebu brisao je ovaj subjekt (pod nazivom PRIRODNI PLIN d.o.o. za dobavu i opskrbu plinom) dana 18. prosinca 2014. rješenjem Tt-14/26353-1. Izvor: Sudski registar, www.sudreg.pravosudje.hr, preuzeto 12. listopada 2021. godine. [↑](#footnote-ref-5)
6. Društvo je 9. prosinca 2014. promijenilo naziv iz HYPO-LEASING KROATIEN d.o.o. u HETA Asset Resolution Hrvatska d.o.o. Izvor: Sudski registar, www.sudreg.pravosudje.hr, preuzeto 12. listopada 2021. godine. Radi se o leasing društvu koje nije obuhvaćeno rezultatima poduzetnika iz realnoga sektora u 2020. godini. Leasing društva su 2003. godine predavala izvještaje kao poduzetnici iz realnoga sektora te je navedeno društvo bilo registrirano u djelatnosti 51190 (NKD 2002.) - Posredovanje u trgovini raznovrsnim proizvodima. [↑](#footnote-ref-6)
7. U dokumentu u Excel-u dan je pregled top 10 poduzetnika prema ukupnim prihodima, 2004., 2009., 2014. i 2020. godine. [↑](#footnote-ref-7)
8. Društvo je 28. ožujka 2011. promijenilo naziv iz GET Nekretnine d.d. u GET Nekretnine d.o.o.. Prije toga društvo je poslovalo pod nazivom GETRO d.d., a još prije pod nazivom GETRO d.o.o.. Izvor: Sudski registar, www.sudreg.pravosudje.hr, preuzeto 12. listopada 2021. godine. [↑](#footnote-ref-8)
9. Društvo je 2. prosinca 2013. promijenilo naziv iz P.Z. AUTO d.o.o. u PORSCHE CROATIA d.o.o.. Izvor: Sudski registar, www.sudreg.pravosudje.hr, preuzeto 12. listopada 2021. godine. [↑](#footnote-ref-9)
10. Društvo je 13. lipnja 2013. promijenilo naziv iz OMV Hrvatska d.o.o. u CRODUX DERIVATI DVA d.o.o. Prije toga društvo je poslovalo pod nazivom OMV ISTRABENZ d.o.o., a još prije pod nazivom OMV - ISTRA d.o.o. Izvor: Sudski registar, www.sudreg.pravosudje.hr, preuzeto 12. listopada 2021. godine. [↑](#footnote-ref-10)
11. Društvo je 30. prosinca 2008. promijenilo naziv iz KTC d.o.o. u KTC d.d.. Izvor: Sudski registar, www.sudreg.pravosudje.hr, preuzeto 12. listopada 2021. godine. [↑](#footnote-ref-11)